Diari Oficial de la Generalitat Valenciana


Sumari del DOGV 3397, del 21-12-1998 (1998/10570)

RESOLUCIÓ de 22 d'octubre de 1998, de la Direcció General d'Indústria i Energia per la qual s'autoritza la línia elèctrica a 132 kV simple circuit, en subterrani, Torrefiel-Beniferri, i es declara en concret la seua utilitat pública.
-----------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3397

Data del DOGV
:   21-12-1998

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   1998/10754


Organisme emissor
:   Conselleria d'Ocupació, Indústria i Comerç

Tipus de document
:   Resolució

RESOLUCIÓ de 22 d'octubre de 1998, de la Direcció General d'Indústria i Energia per la qual s'autoritza la línia elèctrica a 132 kV simple circuit, en subterrani, Torrefiel-Beniferri, i es declara en concret la seua utilitat pública. [1998/X10424]
  
Vist l'expedient incoat pel Servei Territorial d'Indústria i Energia de València a instància d'Iberdrola, SA, relatiu al projecte de línia elèctrica a 132 kV simple circuit, en subterrani, Torrefiel-Beniferri a València.
  
Atés que la sol·licitud d'autorització indicada ha seguit la tramitació establida en el Decret 2.617/1966, de 20 d'octubre, sobre autorització d'instal·lacions elèctriques; el Decret 2.619/1966, de la mateixa data, sobre expropiació forçosa en matèria d'instal·lacions elèctriques; la Llei 40/1994, de 30 de desembre, d'Ordenació del Sistema Elèctric Nacional; el Decret 162/1990, de 15 d'octubre, del Consell de la Generalitat Valenciana, pel qual s'aprova el Reglament d'Impacte Ambiental; i la Llei 2/1989, de 3 de març, de la Generalitat Valenciana, sobre Impacte Ambiental.
  
Atés que durant el període d'informació pública han comparegut diversos organismes i particulars afectats, atorgant la conformitat als condicionats, o si és procedent, acceptant l'empresa sol·licitant les modificacions als condicionats proposats, i així mateix n'ha certificat l'Ajuntament de València l'exposició, mitjançant edicte, durant el termini reglamentari.
  
Atés que, amb data 30 de març de 1998, la Direcció General per al Desenrotllament Sostenible va formular Declaració d'Impacte Ambiental en la qual s'estimava acceptable als únics efectes mediambientals, i sense perjudici de la prèvia obtenció de les autoritzacions sectorials que li siguen d'aplicació, el projecte de línia elèctrica a 132 kV de simple circuit, en subterrani, Torrefiel-Beniferri, al terme municipal de València, el promotor del qual és Iberdrola, SA, atenent allò que s'ha disposat en l'Estudi d'Impacte Ambiental, i sempre que es complisquen les mesures protectores i correctores que s'hi proposen i el compliment de les prescripcions que es recullen en la part dispositiva de la present resolució.
  
Atés que la finalitat que es persegueix amb l'establiment de la línia és la millora del subministrament d'energia elèctrica a la zona.
  
Vist l'informe emés per l'òrgan instructor de l'expedient.
  
Esta Direcció General d'Indústria i Energia resol:
  
Primer
  
Autoritzar a Iberdrola, SA, la línia elèctrica a 132 kV simple circuit, en subterrani, Torrefiel-Beniferri, les característiques principals de la qual són les següents:
  
- Tensió: 132 kV.
  
- Origen: subestació de Torrefiel.
  
- Final: subestació de Beniferri.
  
- Longitud: 3.350 metres.
  
- Conductor: cables d'aïllament sec de 500 mm² de Cu.
  
La línia portarà en tota la seua longitud un cable de comunicacions per fibra òptica, tipus de coberta PK PSP.
  
Segon
  
Declarar en concret la utilitat pública de la instal·lació elèctrica que s'autoritza als efectes assenyalats en la Llei 10/1966, sobre Expropiació Forçosa i Sancions en Matèria d'Instal·lacions Elèctriques i el seu reglament, d'aplicació segons el Decret 2.619/1966, de 20 d'octubre.
  
Tercer
  
Aprovar el projecte d'execució, sotmetent-lo a les següents condicions:
  
1. Les obres hauran de realitzar-se d'acord amb el projecte presentat.
  
2. El termini de posada en marxa serà de sis mesos comptats a partir de la notificació de la present resolució.
  
3. El titular donarà compte de l'acabament de les obres al Servei Territorial d'Indústria i Energia de València a efectes de reconeixement definitiu i extensió de l'acta de posada en marxa.
  
4. L'administració deixarà sense efecte la present resolució en qualsevol moment en què observe l'incompliment de les condicions que s'hi imposen.
  
5. Condicions d'ordre mediambiental: Si durant el procés d'obertura de la rasa, es trobaren restes paleontològiques, arqueològiques o etnogràfiques, el titular haurà de fer-ho saber, de manera immediata, a la Conselleria de Cultura, que adoptarà les mesures pertinents amb vista a la protecció i conservació.
  
Contra esta resolució que no posa fi a la via administrativa podrà interposar-se un recurs ordinari davant del conseller d'Ocupació, Indústria i Comerç, en el termini d'un mes comptat a partir del dia de la notificació de la present resolució, de conformitat amb allò que s'ha disposat en l'article 114 en relació amb el 48 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.